NaiveNeuron/SloPal huggingface dataset:
Dostál, Ondrej, poslanec NR SR (2016-09-13):
Pán poslanec Bernaťák, hovorili ste tu, že, o potrebe zmeny rokovacieho poriadku tu hovoria nielen koaliční, ale aj opoziční poslanci. Áno, aj ja som hovoril o potrebe zmien v rokovacom poriadku, hovoril som o tom pomerne dlho vo svojom vystúpení a mal som pocit, že ma počúvate. Ale hovoril som aj to, že nič z toho, čo by podľa môjho názoru malo byť zmenené v rokovacom poriadku a čo považujem za dôležité, nie je vo vašom návrhu, resp. áno, je tam jedna jediná vec, ktorú aj ja považujem za pozitívnu a dôležitú, a možno ešte nejaké nepodstatné drobnosti, ale tie ostatné veci rokovací poriadok nezlepšujú, ale zhoršujú, a sú vedené snahou obmedzovať diskusiu, a teda obmedzovať predovšetkým opozíciu. Pán predseda Danko nás vyzýval, aby sme aj my predkladali svoje návrhy, ktoré by sme chceli zapracovať do tej novely. No ale to nemôžeme, keď principiálne nesúhlasíme s duchom tej novely, tak predsa nemôžeme dávať nejaké svoje pozmeňujúce návrhy. Ja by som mohol dávať nejaké doplnenia tejto novely v prípade, že by ste súhlasili, že 80 až 90 % jej súčasného obsahu z nej vypustíte. Áno, potom by sme sa o tom mohli baviť. Sám ste vypočítali, že ak by poslanci opozície využili tie maximálne limity, tak by parlament mohol rokovať o jednom bode 23 hodín a ak k tomu prirátame faktické poznámky, tak ani nemusí celá opozícia sa do toho zapojiť a budeme tu sedieť týždeň ku každému bodu. Čiže ak vám ide o to zabrániť obštrukcii, čo by som chápal, aj keď s tým nesúhlasím, no tak týmto to nedosiahnete. Tak načo to robíte? Zabránite tým akurát tomu, že tí poslanci, ktorí sa chcú vyjadriť na dlhšom priestore, to buď nebudú musieť môcť robiť, alebo sa budú musieť doprosovať, aby im to plénum odsúhlasilo, aby hovorili dlhšie.
Poliačik, Martin, poslanec NR SR (2012-12-11):
Pán kolega Mikloš, škoda, že tu nesedel pán poslanec Blaha počas vášho príhovoru. Ja verím tomu, že z tohto vášho, ako on to pejoratívne povedal, krochkania by si veľmi veľa zobral, aj keď obávam sa, že on je voči faktom ako teflón. Jednoducho po ňom stečú a nič sa neprichytí. A minulý týždeň som mal diskusiu s pánom Kukanom, aj s pánom Geistom, aj s pánom Karpišom o budúcnosti Európskej únie. A popri nej sme pozerali film o stave v Grécku. A ako som ho tak pozeral, tak som si uvedomil, že vlastne to, čo tam tí Gréci pomenovávajú ako základ súčasnej krízy, znamená príliš veľa populizmu. To, že sa sľúbilo viac než štát reálne mohol dať, to, že je tam prebujnený verejný sektor a že sa neriešili ozdravné programy v ekonomike, tak to sú presne veci, ktoré my zažívame teraz. A keď sa pozrieme, akým spôsobom sa pritom zadlžujeme, keď sa pozrieme na to, že kríza všetky tieto procesy urýchľuje, tak sa bojím toho, že ak bude Slovensko pokračovať pod vedením tejto vlády rovnako ako doteraz, tak to, čo Grékom trvalo možno tridsať, možno štyridsať rokov, my sme schopní zvládnuť za pätnásť rokov. Ďakujem.
Laurenčík, Milan, podpredseda NR SR (2021-11-09):
Pani poslankyňa Jana Bittó Cigániková s faktickou poznámkou, nech sa páči.
Uhliarik, Ivan, poslanec NR SR (2014-11-10):
Ďakujem. Pán premiér, zdá sa, že debata pri kole v byte sa naplnila do bodky a Penta strane SMER dosadila druhého ministra zdravotníctva a robia si, čo chcú. Ja som na rozdiel od predchodcov navrhol zákony na obmedzenie zisku zdravotných poisťovní či zákony, ktorými práve súkromné zdravotné poisťovne musia zo svojho zisku platiť pacientom doplatky alebo teda vracať doplatky za lieky. Pán premiér, ak bolo mojou najväčšou kauzou zrušenie monopolu očkovania jednej farmaceutickej firmy a doplnenie konkurencie v podobe inej, čo som urobil, mimochodom, podobne ako Richard Raši v roku 2009, tak sa k tomu stále hlásim. Na rozdiel ale od piešťanského cétečka, keď išlo o predraženie o 1 mil. eur, v tom prípade v roku 2011 išlo o ušetrenie systému 1 mil. eur. A čo sa týka tých lobistov, o ktorých ste hovorili, že pripravovali zákon o lieku, jeden z tých hlavných lobistov je teraz šéfom vášho Inštitútu finančnej politiky.
Blanár, Juraj, podpredseda NR SR (2022-10-19):
Pán poslanec Ján Benčík s faktickou poznámkou.
Laššáková, Ľubica, ministerka kultúry SR (2018-05-15):
Ďakujem pekne. Ak dovolíte, len zopár poznámok. Pani poslankyňa Kaščáková odišla, takže nebudem reagovať na filmy Generál a Jánošík ani na to, že Transparent International nás, práve Audiovizuálny fond ohodnotil ako jeden z najtransparentnejších, to si môžeme povedať inokedy. Ale ak dovolíte, tak veľmi stručne by som zareagovala na pani predrečníčku. Vážení poslanci, v prípade uplatnenia vyššie uvedeného pozmeňujúceho a doplňujúceho návrhu odporúčame s predloženým návrhom nesúhlasiť z dôvodu, že nie je v súlade so záverom predkladateľa návrhu zákona a nerieši ani konflikt s reštaurátormi, ktorí sa snažia presadiť, aby Pamiatkový úrad Slovenskej republiky nemohol mať reštaurátorské pracoviská a laboratóriá. Paradoxne by som len pripomenula, že v praxi práve tieto pracoviská a laboratóriá pamiatkového úradu sami využívajú aj členovia Komory reštaurátorov, o ktorých tu bola reč, nakoľko nedisponujú finančne náročnými technológiami, no a nebudem reagovať ani na profesionalitu odborníkov pamiatkového úradu, pretože ja ju nespochybňujem. Ďakujem.
Blanár, Juraj, podpredseda NR SR (2021-06-23):
Ďakujem, pán spravodajca. Otváram všeobecnú rozpravu. Konštatujem, že písomne sa nikto neprihlásil do rozpravy. Dávam možnosť prihlásiť sa ústne. Pán poslanec Marian Kotleba. Ak už nikto viac, uzatváram možnosť prihlásiť sa do rozpravy. Ešte predtým požiadal o slovo ako prvý v rozprave pán navrhovateľ poslanec Beluský, ktorému udeľujem slovo a pripraví sa pán poslanec Marian Kotleba. Nech sa páči.
Matovič, Igor, poslanec NR SR (2017-02-08):
Pán predsedajúci Béla Bugár, nedali ste hlasovať o mojom riadne podanom procedurálnom návrhu, ktorý som vám podal aj písomne. Považujem to za ďalší prejav šikany z vašej strany.
P. Farkas, poslanec: (2001-12-13):
J. Migaš, predseda NR SR: Čiže hlasujeme o bode 26/19 pána poslanca Bartoša. Hlasujeme. (Hlasovanie.) Prítomných je 99 poslancov, za 91, proti nikto, zdržalo sa 5, nehlasovali 3. Tento návrh sme schválili. Ďalej.
P. Hrušovský, predseda NR SR: (2002-12-09):
Nech sa páči, pán poslanec Maxon. M. Maxon, poslanec: Ďakujme pekne za slovo. Vážený pán predseda Národnej rady, vážený pán podpredseda vlády a minister financií. Ja skôr k tomuto bodu rokovania, ak dovolíte, mám dve otázky. Moja prvá otázka znie, kedy vláda naplní svoje uznesenie a zrealizuje sľubované oddlženie škôl predovšetkým prostredníctvom vyšších územných celkov. Rozhodujúce uznesenie viem, že bolo prijaté minulý týždeň, ale zaujíma ma čas realizácie zostávajúcej čiastky, pokiaľ sa nemýlim 192 miliónov Sk. Prirodzene, že tento materiál, ktorý prerokúvame, to, čo sa budem pýtať, nemusí obsahovať, ale chcel by som vedieť, ako bude definitívne uzatvorený vzťah medzi štátnym rozpočtom - Slovenskou republikou a Národnou bankou Slovenska. Istá legislatíva prejudikuje to, že prípadnú stratu Národnej banky Slovenska by mala vykrývať vláda z rozpočtových zdrojov, ale na to sa názory rôznia. Táto moja otázka je smerovaná, pán minister financií, k vám, pretože určite viete, že Národná banka Slovenska vzhľadom na posilňujúci kurz slovenskej koruny dosahuje v tomto období stratu prevyšujúcu 15 miliárd Sk. Je prirodzene možná aj alternatíva, že táto strata sa bude postupne umorovať, ale legislatíva v tomto smere celkom jasná nie je, takže chcel by som vedieť, ako sa ministerstvo financií a vláda s týmto problémom vysporiada. Ďakujem, to je všetko.
Grendel, Gábor, poslanec NR SR (2019-03-27):
Ďakujem pekne, pán predsedajúci. Cieľom tohto zákona je zrovnoprávniť postavenie rodičov príslušníkov polície, hasičského zboru, vojakov, Zboru väzenskej a justičnej stráže, finančnej správy, myslím, že som na nikoho nezabudol. Títo rodičia sú dnes znevýhodnení a ich deti, teda príslušníci spomínaných zborov, sú dnes znevýhodnené v otázkach čerpania tzv. OČR. A viac o tom poviem potom v rozprave, do ktorej sa hlásim ako prvý.
Hrnčiar, Andrej, podpredseda NR SR (2017-09-07):
Otázku č. 2 položil pán poslanec Elemér Jakab opäť ministrovi dopravy a výstavby Slovenskej republiky pánovi Árpádovi Érsekovi: „Vážený pán minister, aký efekt očakávate od spustenej tretej výzvy na podporu zatepľovania rodinných domov? Podnikli ste konkrétne kroky, aby bola táto podpora prístupná čo najširšiemu okruhu občanov?“
M. Sabolová, poslankyňa: (2002-07-11):
Druhá záležitosť je a nebudem ju čítať, bude predložená aj interpelácia, len veľmi krátko na pána predsedu vlády, a ide o prerozdelenie prostriedkov pre hospicovú starostlivosť. Ja som pánu premiérovi napísala list, kde ho žiadam o preverenie vecí a zabezpečenie nápravy, pretože prerozdelenie finančných prostriedkov podľa kategorizácie záväzných ukazovateľov ministerstva financií pre štátny rozpočet na rok 2002 25. januára určili tieto prostriedky na výstavbu hospicov z výnosu lotérií a iných podobných hier vo výške 20 miliónov. Podľa mojich informácií do marca mali byť predložené žiadosti. Boli vypracované kritériá, ktoré jasne hovorili, že nemajú byť poskytnuté na prevádzkové náklady, majú preukázať viaczdrojovosť financovania, musí sa zhodovať s princípmi paliatívnej starostlivosti a tak ďalej a tak ďalej píšem v liste, aby som vás nezdržiavala. Potom v apríli boli zmenené kritériá a boli poskytnuté prostriedky vo väčšej miere pre nemocnice, ktoré sme nazvali s pomlčkou hospic. Boli poskytnuté prostriedky na automobily, boli prostriedky poskytnuté pre agentúry domácej ošetrovateľskej starostlivosti, ktoré v mnohom nespĺňajú hospicovú starostlivosť, pretože nemajú lekára, ktorý bude poskytovať túto činnosť, skôr ide mnohokrát o geriatrickú starostlivosť, nie o hospicovú starostlivosť. Boli poskytnuté prostriedky na dovybavenie prístrojmi, ktoré sú kontraindikatívne v paliatívnej medicíne, a preto z tohto dôvodu vás žiadam, pán predseda vlády, o urobenie nápravy a vysporiadanie týchto prostriedkov. A ešte jedna krátka interpelácia na pána ministra hospodárstva, ide o poskytnutie prostriedkov v rámci cestovného ruchu na požiadavky obce Herľany a aj samotnej Vysokej školy technickej na gejzír v Herľanoch, kde je to unikátna, európsky významná prírodná pamiatka a myslím si, že tak ako minulého roku ministerstvo neposkytlo prostriedky na záchranu národnej prírodnej pamiatky, herliansky gejzír, žiadala by som, aby sa o tejto veci, takejto unikátnej, aj keď je na druhej strane republiky, kde prostriedky plynú veľmi v malom množstve, zaujímali viac a požiadavke, ktorú určite obec, škola zaslala a zašle ministerstvu hospodárstva, venovali viacej pozornosti. Podrobnosti a prílohy uvediem potom v písomnej forme mojej interpelácie. Ďakujem pekne.
Dostál, Ondrej, poslanec NR SR (2019-06-18):
Pán poslanec Simon, myslím, že nemáš pravdu, keď hovoríš, že upozorňuješ v dostatočnom predstihu. V dostatočnom predstihu by to bolo možné, pokiaľ by sme boli v normálnom legislatívnom konaní alebo ak by sme sa aspoň nehnali do toho super skráteného legislatívneho konania, že večer alebo ráno výbory a zajtra o deviatej druhé čítania, zajtra o jedenástej už ten návrh bude schválený v druhom alebo treťom čítaní a presne aj to, o čom si hovoril, je dôvod, prečo aj v situáciách, keď sa treba ponáhľať viac, ako hovoria bežné pravidlá, tak sa zasa netreba ponáhľať viac, ako je nevyhnutné.
Hrnčiar, Andrej, podpredseda NR SR (2018-01-30):
Pán poslanec Krajkovič.
Hrušovský, Pavol, podpredseda NR SR (2010-12-16):
Pán poslanec Matej.
Kubovič, Pavol, poslanec NR SR (2010-08-05):
Pán poslanec Čaplovič, vo svojej reči ste spomenuli, že parlament je na to, aby kontroloval. Ja s vami absolútne súhlasím, ale zároveň vám kladiem aj otázku. Keď ste boli podpredsedom vlády, ktorý mal v portfóliu európske záležitosti a čerpanie európskych fondov, prečo ste na konci volebného obdobia v poslednom polroku nikdy do tejto Národnej rady, tak ako to bolo požadované nami poslancami z opozície, nepredložili skutočnú správu o čerpaní európskych fondov? Nám je jasné prečo. Pretože nebolo čím sa chváliť, nebolo čo ukázať, ako ste v tejto veci vôbec naložili a urobili. Jednoducho ste opäť chceli ďalšie číslo zakrývať pred verejnosťou, ktoré je katastrofické. Po polovici obdobia, kedy máme možnosť čerpať 400 mld. Sk z Európskej únie, vy ste v rámci tohto obdobia, ktoré ste boli pri moci, dokázali vyčerpať nie celých 8 % reálne. To je vaša vizitka, spolupráca čerpania a získavania finančných prostriedkov. Namiesto toho, aby ste tieto finančné prostriedky využili napríklad na výstavbu diaľnic, kde ste robili radšej predražené projekty PPP, ste jednoducho zadlžovali túto krajinu. A tam sme mali k dispozícii dostatok finančných prostriedkov, aby sme sa vedeli s týmto vysporiadať. Ja som nesmierne rád, že v programovom vyhlásení vlády sa spomína aj využívanie finančných prostriedkov napríklad na čerpanie pri diaľniciach.
L. Szigeti, poslanec: (2009-09-09):
Návrh zákona bol doručený poslancom ako parlamentná tlač č. 1170. Predseda Národnej rady Slovenskej republiky zaradil návrh zákona na program tejto schôdze, pričom skonštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Odporúčam ako spravodajca, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky odporučí predmetný návrh zákona prerokovať v druhom čítaní. Zároveň odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre vzdelanie, mládež, vedu a šport. Za gestorský výbor navrhuje predseda Národnej rady Slovenskej republiky určiť Výbor Národnej rady Slovenskej republiky pre vzdelanie, mládež, vedu a šport s tým, aby výbory, ktorým bol návrh zákona pridelený, ho prerokovali v lehote do 14. októbra 2009 a gestorský výbor do 16. októbra 2009. Pán predseda, ďakujem, skončil som svoju spravodajskú informáciu a odporúčam otvoriť rozpravu k návrhu zákona. Súčasne sa hlásim do rozpravy ako prvý.
B. Bugár, podpredseda NR SR: (2006-03-15):
J. Cuper, poslanec: Pardon, ospravedlňujem sa. Áno, dajte hlasovať o tom, či zákon Národná rada posunie do tretieho čítania.
Figeľ, Ján, podpredseda NR SR (2013-05-21):
Prosím o kľud, o kľud v sále.
Taraba, Tomáš, poslanec NR SR (2021-12-01):
Cirkus robíte vy z toho. (Prestávka.)
Laššáková, Jana, podpredsedníčka NR SR (2015-05-15):
Áno, v súlade s rokovacím poriadkom požiadal o vystúpenie podpredseda Národnej rady Miroslav Číž. Nech sa páči, máte slovo.
Laurenčík, Milan, podpredseda NR SR (2021-11-12):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenom rokovaní. Pristúpime teraz k druhému čítaniu o vládnom návrhu zákona, ktorým sa menia a dopĺňajú niektoré zákony v súvislosti s treťou vlnou pandémie ochorenia COVID-19 . Vládny návrh zákona má tlač 790. Výsledky rokovania výborov sú v tlači 790a. Prosím pani ministerku spravodlivosti Slovenskej republiky, pani Máriu Kolíkovú, aby nám vládny návrh zákona odôvodnila.
Laššáková, Jana, podpredsedníčka NR SR (2012-08-01):
Pán poslanec Fronc, nech sa páči.
Mičovský, Ján, poslanec NR SR (2015-05-15):
Ďakujem. Ďakujem všetkým trom pánom poslancom, ďakujem aj za originálne prepojenie kazítok na krajinu, kde naozaj toto by som podpísal, máme kazítok veľmi veľa a bude veľmi dobré, keď sa budeme orientovať týmto smerom. Ďakujem aj tebe, Igor, za to, že si sa venoval možno aj tej časti, ktorú si tak trochu prilepil do svojho vystúpenia v rozprave, kde tá hra s tými náhradnými dielami je mnohokrát veľmi poškodzujúca z hľadiska spotrebiteľa, pretože miesto malej šraubičky za 50 centov nás nútia niekedy urobiť výmenu súčiastky za 200 eur. A pánovi poslancovi Briximu, že mali by sme teraz v prvom kole hovoriť nejak ako vecne o nejakých doplnkoch, pripomienkach. Ja si myslím, že práve naopak, my pri prvom čítaní máme, pán poslanec, sa vyjadriť k atmosfére, k idei a celkovému zámeru samotného návrhu a až to druhé čítanie je na to, aby sme ho vylepšovali. A ja si myslím, že práve toto dosť často zaznievalo, že v prípade, ak by sme túto ideu považovali za správnu, mohli by sme sa dopustiť obrovskej chyby, že by mnohí výrobcovia podľa tohto znenia sa dostali do situácie, ktorá by bola likvidačná, a preto ten duch zákona, tak ako ho ja čítam, je pre mňa hodný odmietnutia. A to som chcel iba vo svojom vystúpení povedať. Ďakujem pekne.
Počiatek, Ján, minister dopravy, výstavby a regionálneho rozvoja SR (2013-11-26):
Ďakujem za slovo. Vážený pán predseda, vážené dámy, vážení páni, dovoľte mi z poverenia vlády Slovenskej republiky uviesť v druhom čítaní na dnešné rokovanie Národnej rady Slovenskej republiky návrh zákona o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov. Vláda Slovenskej republiky pripravila návrh zákona v súlade s programovým vyhlásením vlády, a to vytvoriť podmienky pre zlúčenie relevantných regulačných úradov. Cieľom zlúčenia je znížiť počet rozpočtových organizácií v rezorte, ako aj nároky na štátny rozpočet využitím synergických efektov centralizácie prierezových, obslužných a servisných činností a súčasne tak vytvoriť podmienky pre ich ďalšiu činnosť. Návrh zákona upravuje zriadenie a postavenie dvoch nových úradov: Úradu pre reguláciu elektronických komunikácií a poštových služieb, ktorý vznikne zlúčením Telekomunikačného úradu a Poštového regulačného úradu, a Dopravného úradu, ktorý vznikne zlúčením Úradu pre reguláciu železničnej dopravy, Leteckého úradu Slovenskej republiky a Štátnej plavebnej správy. Predmetom úpravy je zároveň novelizácia príslušných platných zákonov upravujúcich pôsobnosť jednotlivých úradov. Návrh zákona obsahuje ustanovenia na zamedzenie konfliktu záujmov pri výkone funkcií predsedov a podpredsedov zriaďovaných úradov. V prípade prijatia predložených pozmeňujúcich návrhov bude predseda a podpredseda Úradu pre reguláciu elektronických komunikácií a poštových služieb podliehať právomoci výboru pre nezlučiteľnosť funkcií vo veci konaní na ochranu verejného záujmu a zamedzenie rozporu záujmov. Ďakujem za slovo, skončil som.
Blanár, Juraj, podpredseda NR SR (2023-03-14):
Pán kolega Viskupič, to znamená podľa toho, čo som porozumel, ste povedali, že nižšiu úsporu, ale podľa toho, čo hovoríte, je to vyššia úspora. Len pre usmernenia starších, dobre, aj pre tých, čo sledujú.
B. Bugár, podpredseda NR SR: (2003-02-27):
Pán poslanec Horák, nech sa páči, máte slovo. V. Horák, poslanec: Dobrý deň. Pán podpredseda, pán minister, vážené kolegyne, vážení kolegovia, vzhľadom na to, že táto kompetencia, ktorú prenášame zo štátu na samosprávu, je prenesenou kompetenciou, kde štát bude hradiť jej výkon, ale zo zákona to nie je jednoznačné, tak si dovoľujem na základe § 82 ods. 2 zákona č. 350/1996 Z. z. o rokovacom poriadku Národnej rady Slovenskej republiky podať pozmeňujúci návrh k vládnemu návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov a o zmene a doplnení niektorých zákonov (tlač 122). K čl. I bod 3: V § 117 ods. 1 v druhej vete sa za slovo „je“ dopĺňa slovo „preneseným“ a na konci sa pripája táto veta: „Náklady preneseného výkonu štátnej správy štát uhrádza obci priamo prostredníctvom príslušného okresného úradu.“ Ďakujem za pozornosť.
Sulík, Richard, predseda NR SR (2011-07-13):
Prepáčte, mám dojem, že pani poslankyňa Blahová telefonuje a skrýva sa za svoj notebook. Nech sa páči, pán Matovič.
Beluský, Martin, poslanec NR SR (2022-02-08):
Ďakujem za slovo, pán podpredseda. Ja by som chcel poďakovať generálnemu prokurátorovi Marošovi Žilinkovi za to, že si dal tú námahu a vypracoval túto veľmi obsiahlu správu, a vôbec aj to, že chcel prísť tú správu do parlamentu predniesť, pretože mohol poslať len nejaký link alebo tú správu v tlačenej forme, aj keď mu to teda koalícia neumožnila. A ja som presvedčený, že ak niekto ešte bol taký na vážkach, že nebol úplne rozhodnutý, či hlasovať za alebo proti tejto správe, tak po vypočutí si týchto argumentov sa podľa mňa nemôže žiadny poslanec slobodne rozhodnúť zahlasovať za. Je naozaj veľmi náročné počúvať hodinu a trištvrte veľmi podrobné odborné argumenty, ale chcel by som každému poslancovi, hlavne teda vládnej koalície, povedať, že tá správa je zverejnená na stránke Generálnej prokuratúry. Každý si má možnosť v kľude si to prečítať, naštudovať a naozaj rozhodnúť sa v prospech Slovenskej republiky. Ja by som si dovolil také veľmi krátke zhrnutie, pretože bolo tam povedané veľmi veľa a dôležitých vecí, ale vypichol by som pár takých vecí, ktoré tam pán generálny prokurátor napísal, ktoré by mali naozaj pri rozhodovaní zavážiť. Slovenská republika na základe takejto právnej úpravy počas celej doby platnosti tejto dohody stratí úplnú kontrolu nad časťou svojho územia, vzdá sa zvrchovaných práv na svojom území, nebude mať riadnu, resp. žiadnu kontrolu nad tým, kto vstupuje na jej územie a kto sa nachádza na jej území, vzdá sa svojho prednostného práva na výkon trestnej jurisdikcie a bude mať vážny zásah do zvrchovaných práv v oblasti používania rádiového spektra. A takisto ide o závažný záväzok Slovenskej republiky, ktorý sa vopred vzdáva svojho práva na ochranu v konaní pred vnútroštátnymi i medzinárodnými súdmi. Priatelia, vážené kolegyne, kolegovia, naozaj veľmi kvalitne a pozorne si prečítajte túto správu. Ďakujem.
Pellegrini, Peter, predseda NR SR (2015-11-19):
Ďakujem pekne, pán minister. Na vaše vystúpenie je päť faktických poznámok. Končím možnosť prihlásiť sa s faktickými poznámkami. Ako prvý je pán poslanec Jurzyca.
Hrnčiar, Andrej, podpredseda NR SR (2018-09-17):
Pán poslanec Pčolinský. Nie je tu. Pán poslanec Paška.
Hrušovský, Pavol, podpredseda NR SR (2010-12-16):
Pán poslanec Blanár.
B. Bugár, podpredseda NR SR: (2002-05-16):
(Hlasovanie.) Prítomných je 119 poslancov, za 115, nehlasovali 4. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Nasleduje hlasovanie o vládnom návrhu zákona o uznávaní odborných kvalifikácií a o doplnení zákona Národnej rady Slovenskej republiky č.145/1995 Z. z. o správnych poplatkoch v znení neskorších predpisov , tlač 1467. Spravodajcom je pán poslanec Šlachta. Nech sa páči. Š. Šlachta, poslanec: Ďakujem pekne. Vážený pán predsedajúci, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku, že vládny návrh zákona o uznávaní odborných kvalifikácií a o doplnení zákona Národnej rady Slovenskej republiky č.145/1995 Z. z. o správnych poplatkoch v znení neskorších predpisov, tlač 1467, prerokuje v druhom čítaní.
Laššáková, Jana, podpredsedníčka NR SR (2014-12-04):
Pán minister, chcete odpovedať na doplňujúcu otázku? Áno. Nech sa páči.
Drábiková, Lucia, poslankyňa NR SR (2023-06-21):
Týmto sme hlasovali o všetkých pozmeňujúcich návrhoch, pán predseda. V zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Kočiš, Eduard, poslanec NR SR (2022-11-15):
Veľmi pekne ďakujem za slovo, pán predsedajúci. „Hello, my name is Omar. I came from Damask and I refugee from the World Conflikt in Syria,“ toto bol začiatok rozhovoru mladého muža menom Omar s investigatívnou novinárkou zo stanového mestečka v Kútoch. Čiže ak sa mladý muž definuje ako Omar, zadefinuje krajinu pôvodu, tak, samozrejme, minister vnútra Roman Mikulec, prezident Policajného zboru Hamran nemajú dôvod pochybovať o pravdovravnosti tohto mladého moslima. Jednoducho toto je choré, toto je niečo zvrátené, toto je úplne na hlavu postavené. Keď sa ho investigatívna novinárka pýtala na nejaké mestá v Sýrii, keď mu spomínala Basru, Damask, Halab, Hamu alebo Homs, jednoducho pozeral na ňu ako teľa na maľované vráta. Jednoducho ten človek nevedel nič o geografii jej... jeho rodnej krajiny, ktorou by mala byť podľa všetkého Sýria, nedokázal jej odpovedať ani v arabčine, ani v sýrčine, ani v kurdštine, všetko, čo si prekladala, dokázal zareagovať nejakými dvomi-tromi holými vetami v jazyku tuareg a berber. To znamená, že občan, ktorý ovláda jazyk tuareg a berber, nemôže byť nikdy považovaný za Sýrčana, pretože takýmto jazykom sa v Sýrii nehovorí a tieto jazyky nie sú pre občanov Sýrie ani vôbec príbuzné. Čiže voľný pohyb osôb sa akceptuje naozaj iba vtedy, ak pri žiadateľovi o azyl je jasne uvedené, že tento chce požiadať o azylové konanie na území Slovenskej republiky, všetko ostatné je nelegálna migrácia. A na záver už len taký bonbónik, ktorý povedal tento mladý Roma... tento mladý Omar: „I glade, to the Government of the Slovak Republic is very stupid, because the border is completely open.“ Teším, sa že vláda Slovenskej republiky je taká hlúpa, pretože tieto hranice sú úplne otvorené. .
Hrnčiar, Andrej, podpredseda NR SR (2017-05-16):
Poprosím vás o kľud v rokovacej sále.
P. Paška, predseda NR SR: (2009-09-10):
(Rokovanie o n ávrhu poslancov Národnej rady Slovenskej republiky Moniky Gibalovej, Pavla Hrušovského a Márie Sabolovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.) Návrh na prerokovanie vo výboroch je v rozhodnutí č. 1203. Pani poslankyňa Gibalová uvedie návrh zákona.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2018-12-06):
Ja ak môžem, pán poslanec, ďakujem veľmi pekne za pána ministra. Ja si myslím, že ozbrojené sily Slovenskej republiky v osobe pána ministra naozaj vždy robia všetko pre to, aby, aby takéto krízové situácie, ak nastanú, boli pripravení úplne v plnej, ako sa hovorí, poľnej a plnej zbroji. Ďakujem veľmi pekne.
Huba, Mikuláš, poslanec NR SR (2014-10-23):
Ďakujem za slovo, pani predsedajúca. Vážení členovia vlády Slovenskej republiky, vážené kolegyne, vážení kolegovia, v uplynulom období som bol autorom dvoch interpelácií. Obe boli adresované ministrovi životného prostredia pánovi Petrovi Žigovi. Prvá sa týkala ochrany krajiny a druhá udeľovania výnimiek zo zákona o ochrane prírody a krajiny a podozrenia... (Ruch v sále.) Budete takí dobrí, vážení... (Prerušenie vystúpenia predsedajúcou.)
Danko, Andrej, predseda NR SR (2016-10-11):
Ďakujem. Sú to teda dva návrhy, ďakujem. (Reakcia z pléna.) Tri. Ten prvý považujeme... Za každý osobitne hlasovať? (Reakcia z pléna.) Dobre, ďakujem. Pán poslanec Milan Uhrík.
P. Farkas, poslanec: (2004-12-09):
„Národná rada Slovenskej republiky po prerokovaní vládneho návrhu zákona o štátnom rozpočte na rok 2005 (tlač 867) v druhom a treťom čítaní schvaľuje vládny návrh zákona o štátnom rozpočte na rok 2005 v znení schválených pozmeňujúcich a doplňujúcich návrhov.“
Žarnay, Oto, poslanec NR SR (2019-09-24):
Ďakujem obom kolegom za ich faktické poznámky. Miro Sopko to poňal z pohľadu tej objektivity a pán kolega Kotleba to vidí skôr ako v tej rozprávkovej rovine, s čím, čo mu musím oponovať, pretože naozaj skutočnosti aj zo školskej inšpekcie nasvedčujú tomu, že tie sťažnosti boli podané, len školská inšpekcia má v tom zviazané ruky a nevie spätne školu, škole preukázať, že naozaj bol porušený zákon. Tento návrh zákona, keď som rozprával aj s vaším poslancom Mizíkom, tak hovoril, že ho plne podporuje a že je za, len škoda, že nemohol teraz prísť a vystúpiť, takže predpokladám, že ako strana s tým nemáte problém to podporiť. Ale ja ešte raz opakujem, že radšej, radšej zvoliť tento objektívny prístup, ako funguje aj na testovaní na základných školách, nevidím dôvod, prečo by maturitné externé skúšky mali byť iné ako testovanie, kde sú externí administrátori z iných škôl, radšej vyššiu mieru objektivity si zvoliť a prísnejšiu, ako ste mi naznačovali, než nechať žiakov kráčať do života s vedomím, že boli porušené ich práva a že ich spolužiaci vďaka pomoci učiteľov opisovali a ich výsledky boli tým pádom skreslené.
B. Bugár, podpredseda NR SR: (2004-09-07):
Dávam slovo znovu spravodajcovi pánovi poslancovi Imrichovi Hamarčákovi. Nech sa páči. I. Hamarčák, poslanec: Ďakujem pekne, pán podpredseda. Ako v predchádzajúcom prípade, tak aj tento návrh zákona bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. návrh bol doručený najmenej 15 dní pred schôdzou Národnej rady, na ktorej sa uskutočňuje jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady. Osvojujem si stanovisko, že predmetný návrh zákona spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách, a doporučujem, aby bol návrh zákona prerokovaný v prvom čítaní. Ďakujem pekne.
Érsek, Árpád, minister dopravy a výstavby SR (2019-10-15):
Ďakujem za slovo. Vážený pán predsedajúci, kolegyne, kolegovia, dôvodom vypracovania návrhu zákona je transpozícia smernice Európskeho parlamentu a Rady EÚ 2018/844 do právneho poriadku Slovenskej republiky v rozsahu pôsobnosti ministerstva. Návrh zákona zohľadňuje zmeny smernice a len dopĺňa a spresňuje existujúce opatrenia. Obsahovo presunie niektoré definície a rozširuje požiadavku a obsah dlhodobej stratégie, obnovu fondu budov. Na podporu elektromobility sa zavádza povinnosť vybaviť nabíjacími stanicami elektrických vozidiel infraštruktúru vedenia pre vlastníka novej alebo významne obnovenej budovy, ktorá má viac ako desať parkovacích miest, resp. nebytové budovy s viac ako 20 parkovacími miestami. Účinnosť návrhu zákona sa navrhuje v súlade s transpozíciou k dátumu 10. marca 2020. Predkladaný vládny návrh zákona bol prerokovaný Ústavnoprávnym výborom Národnej rady, gestorským Výborom Národnej rady Slovenskej republiky pre hospodárske záležitosti. Pozmeňujúce a doplňujúce návrhy, uvedenými v spoločnej správe výborov Národnej rady Slovenskej republiky, súhlasíme. Vážení prítomní, ďakujem za slovo.
Matovič, Igor, poslanec NR SR (2012-09-26):
Pán poslanec Gál, pripadá mi to, že MOST si zasa našiel výhovorku, ako neuľahčiť život občanom Slovenskej republiky maďarskej národnosti. Dnes títo ľudia, ktorí majú reálnu väzbu, napr. konkrétne na Maďarskú republiku, strácajú občianstvo My navrhujeme spôsob, aby tí, ktorí majú tú reálnu väzbu, občianstvo nestrácali. A vy tu možno zbytočným politikárčením naďalej zachováte v súčasnosti v platnosti status quo, keď týmto ľuďom, ktorí majú reálnu väzbu, ktorí v Maďarsku študujú, podnikajú, bývajú, rodičov odtiaľ majú alebo tam vykonávajú misijnú, charitatívnu alebo neviem ešte akú inú činnosť, ktorú navrhujeme, súčasný stav občianstvo berie slovenské. A vy iba preto, lebo, neviem, vraj politikárčime, poviete, že toto nepodporíte. Ale my navrhujeme, aby títo ľudia mohli mať to druhé občianstvo. Čiže vy vlastne teraz konáte proti záujmom občanov Slovenskej republiky maďarského občianstva, ktorí majú reálnu väzbu na Maďarskú republiku a dnes občianstvo strácajú. Treba si spytovať svedomie.
Jakab, Elemér, poslanec NR SR (2018-09-20):
Ďakujem pekne. Navrhovaná právna úprava mení platové pomery starostov obcí a primátorov miest a s tým spojené limity pre odmeny poslancov obecných zastupiteľstiev a členov komisií. Súčasní starostovia a primátori a poslanci obecných zastupiteľstiev zvolení vo voľbách do orgánov obecnej samosprávy v roku 2014 kandidovali a ujali sa svojich funkcií za podmienok a právneho stavu platného v roku 2014. K tomuto právnemu stavu patrí aktuálne znenie zákona č. 253/1994 o právnom postavení a platových pomeroch starostov obcí a primátorov miest. Nie je vhodné, aby ku koncu výkonu týchto funkcií došlo ku zmene podmienok a ku zmenám právnej úpravy, ktoré na začiatku funkčného obdobia neboli známe a nebolo možné ich predvídať. Vzhľadom k tomu navrhujem, aby sa účinnosť tohto návrhu odsunula na dátum 1. januára 2019. Kandidáti kandidujúci v nasledujúcich voľbách do orgánov územnej samosprávy budú o tejto zmene vopred informovaní a budú tomu môcť prispôsobiť aj svoje rozhodovanie. A teraz, pán predsedajúci, by som prečítal pozmeňujúci návrh. Pozmeňujúci návrh poslancov Národnej rady Slovenskej republiky Eleméra Jakaba, Andreja Hrnčiara a Petra Antala k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov (tlač 1019). V čl. II sa slová „1. novembra 2018“ nahradzujú slovami „1. januára 2019“. Veľmi pekne ďakujem. Veľmi pekne ďakujem za potlesk a teraz odovzdávam pozmeňujúci návrh.
Bugár, Béla, podpredseda NR SR (2017-10-18):
Prezentujme sa a hlasujeme. (Hlasovanie.) Prítomných 139 poslancov, za 54, proti 38, zdržalo sa 43 poslancov, 4 nehlasovali. Návrh sme neschválili. Ďalej.
Sulík, Richard, predseda NR SR (2011-02-01):
Pán poslanec Jarjabek, nech sa páči.
Petrák, Ľubomír, poslanec NR SR (2015-06-30):
Pán predseda, dajte, prosím, hlasovať o mojom pozmeňujúcom návrhu na opravu legislatívno-technickej úpravy.
Laššáková, Jana, podpredsedníčka NR SR (2015-04-21):
Na vystúpenie pána poslanca sú tri faktické poznámky. Končím možnosť prihlásiť sa s faktickými poznámkami. Nech sa páči, pani poslankyňa Žitňanská.
Žiga, Peter, podpredseda NR SR (2024-09-13):
Vyhlasujem rozpravu za skončenú. Chcem sa opýtať, či chce zaujať stanovisko navrhovateľ. Spravodajca? Prerušujem rokovanie o tomto bode programu. Budeme pokračovať prvým čítaním o návrhu poslancov Kramplovej, Michelka, Danka a Garaja na vydanie zákona, ktorým sa mení zákon č. 311 Zákonník práce v znení neskorších predpisov. Návrh zákona má tlač 447, návrh na jeho pridelenie na prerokovanie výborom je v rozhodnutí č. 475. Pán poslanec Michelko bude predkladať. Nech sa páči. (Rokovanie v prvom čítaní o návrhu poslancov Národnej rady Slovenskej republiky Dagmar Kramplovej, Romana Michelka, Andreja Danka a Milana Garaja na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 447.)
Grendel, Gábor, podpredseda NR SR (2022-10-06):
Ešte pán poslanec bude mať doplňujúcu otázku, takže poprosím vás, pán minister, o... Či nie? Aha. Pán poslanec má možnosť položiť doplňujúcu otázku. Hlási sa, stlačte, prosím, trojku na displeji a môžte zapnúť mikrofón pánovi poslancovi.
Paška, Pavol, predseda NR SR (2013-05-17):
(Hlasovanie.) 131 prítomných, 109 bolo za, 2 proti, 18 sa zdržali, 2 nehlasovali. Návrh sme pridelili výborom a určili lehoty. Pani poslankyňa Košútová uvedie hlasovanie v prvom čítaní o vládnom návrhu zákona č. 543 o pôsobnosti orgánov štátnej správy pri poskytovaní podpory v pôdohospodárstve. Je to tlač 477. (Hlasovanie o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov , tlač 477.)
Laššáková, Jana, podpredsedníčka NR SR (2012-09-14):
S reakciou na faktické poznámky – pán poslanec Brocka, nech sa páči.
Drábiková, Lucia, poslankyňa NR SR (2021-10-07):
Pán predsedajúci, dajte, prosím, hlasovať o druhom pozmeňujúcom návrhu poslanca Lukáša Kyselicu.
Holeva, Viliam, poslanec NR SR (2014-01-28):
Keďže sme hlasovali o pozmeňujúcich návrhoch zo spoločnej správy i o pozmeňujúcich návrhoch z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Antal, Peter, poslanec NR SR (2019-09-11):
Pán predsedajúci, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
B. Bugár, podpredseda NR SR: (2004-03-11):
(Hlasovanie.) Prítomných 137 poslancov, za návrh 121, proti 3, hlasovania sa zdržalo 12, nehlasoval 1. Konštatujem, že body 1 až 9 zo spoločnej správy sme schválili. K. Mitrík, poslanec: Ďalej budeme hlasovať o bode 10 spoločnej správy s návrhom gestorského výboru neschváliť ho.
Glváč, Martin, podpredseda NR SR (2018-06-21):
Ďakujem. Pán poslanec, doplňujúcu otázku, máte záujem? Nech sa páči.
Laurenčík Milan, podpredseda NR SR (2020-12-04):
Páni poslanci, prosím, nediskutujte v sále. Pán poslanec, pokračujte vo vystúpení.
Danko, Andrej, predseda NR SR (2018-05-11):
Otváram rozpravu. Do rozpravy som dostal jednu písomnú prihlášku povereného člena poslaneckého klubu SaS pána poslanca Galeka. Nech sa páči, pán poslanec.
P. Paška, predseda NR SR: (2009-02-04):
Pán poslanec Čech je určený spravodajca. Bude informovať Národnú radu o výsledku rokovania vo výbore.
Petrík, Simona, poslankyňa NR SR (2017-10-17):
Zodpovednosť nesie zamestnávateľ. Sociálna poisťovňa v takýchto prípadoch záujem matky nezastane. Podľa navrhovanej úpravy by predpokladaný denný vymeriavací základ pri druhom dieťati nemal byť nižší ako denný vymeriavací základ pri prvom dieťati. Inými slovami, nemohlo by sa stať, aby mala matka pri druhom dieťati nižšie materské aka pri prvom dieťati. To je koniec môjho odôvodnenia.
Mikuš, Jozef, poslanec NR SR (2014-11-09):
Ďakujem pekne, pani predsedajúca. Tiež sa budem venovať tej časti, v ktorej predrečník hovoril o energetike a hlavne o jadre. Úplne súhlasím, že naša výroba elektrickej energie sa približne rovná spotrebe už niekoľko rokov. V niektorých rokoch to dokonca býva opačne, ako si spomínal. Viac jej vyrobíme, ako jej spotrebujeme. Náš energetický mix je považovaný odborníkmi za veľmi optimálny a to ešte máme záväzky voči Európskej únii na zvýšenie percenta výroby energií z obnoviteľných zdrojov energie a zvýšenie efektivity, inými slovami zníženie spotreby. A neviem o tom, že by vláda prichádzala s nejakým veľkým projektom investorským, ktorý by zvýšil spotrebu elektrickej energie u nás. Napriek tomu, tak ako si hovoril, ako aj moji predrečníci vo faktických hovorili, vláda akoby bola zamilovaná do jadra. Čo je ešte horšie. Dňa 5. novembra minulý týždeň vláda prijala energetickú koncepciu, ktorá sa vypracovávala cca rok a pol a na ktorej sa nič nezmenilo za ten rok a pol od samého úvodu, v ktorej naviac ešte ráta s výstavbou ďalších blokov jadrových v Jaslovských Bohuniciach. Stovky miliónov eur sa dnes reálne vynakladajú na vytvorenie podmienok pre výstavbu tejto elektrárne alebo týchto blokov, vykupujú sa kvôli tomu pozemky úplne zbytočne. Predpokladám a dúfam, že táto jadrová elektráreň nikdy neuzrie svetlo sveta. Vlády Roberta Fica veľmi rady propagujú alebo presadzujú veľké projekty. A prečo? To je aj cítiť z diskusie na tejto schôdzi. Ale ešte jedna myšlienka k tomu odkúpeniu SPP. Aj niektoré nemocnice na Slovensku sa pohybujú v zelených číslach. A štátne nemocnice majú dlh 350 mil. eur. Pán kolega, vieš si predstaviť, aké „cétečká“ by sa kupovali vo firmách rádovo stokrát, dvestokrát väčších, ako je piešťanská nemocnica?
Danko, Andrej, predseda NR SR (2018-03-13):
Ďakujem. Prerušujem rokovanie o tomto bode programu. V rokovaní pokračujeme návrhmi na zmeny v zložení výborov Národnej rady Slovenskej republiky. Návrhy, ktoré sú uverejnené ako tlač 904 a 908 a máte ich rozdané, boli vypracované na základe návrhu poslancov, členov poslaneckého klubu za hnutie Obyčajní ľudia a nezávislé osobnosti a za stranu SMER – sociálna demokracia. (Rokovanie o návrhu na zmeny v zložení výborov Národnej rady Slovenskej republiky , tlač 904, tlač 908.) Chce sa niekto z poslancov vyjadriť k týmto návrhom? Konštatujem, že nie, a prerušujem rokovanie o týchtoch bodoch programu. Pristúpime k ďalšiemu bodu programu, ktorým je návrh na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva . Návrh je pod tlačou 903 a máte ho rozdaný. Chcem uviesť, že poslanec Richard Vašečka sa v súvislosti s ukončením svojho členstva v poslaneckom klube za hnutie Obyčajní ľudia a nezávislé osobnosti vzdal k 15. februáru 2018 funkcie predsedu tohto výboru. Prosím, aby uvedenú skutočnosť vzala Národná rada na vedomie. Poslanci, členovia klubu za hnutie Obyčajní ľudia a nezávislé osobnosti (tlač 903) navrhujú zvoliť za predsedu tohto výboru poslanca Eduarda Hegera. Chce sa niekto z poslancov vyjadriť k tomuto návrhu? Ak nie, prerušujem rokovanie o tomto bode programu. Tajné hlasovanie podľa čl. 92 ods. 1 ústavy vykonáme tento týždeň vo štvrtok 15. marca 2018 po 17.00 hod. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 858, návrh na jeho pridelenie na prerokovanie výborom je v rozhodnutí č. 905. Prosím ministra zdravotníctva Slovenskej republiky Tomáša Druckera, aby vládny návrh zákona uviedol. Súčasne, ak dovolíte, by som dal dve minúty technickú prestávku. Prerušujem schôdzu, pokračujeme 13:35 hod. na žiadosť pána ministra. (Technická prestávka.) (Po prestávke.)
Janíková, Mária, poslankyňa NR SR (2013-11-27):
Ďakujem za slovo. V rozprave vystúpili poslanci: pán Brocka, pán Štefanec, pán Mihál a pán Kaník. Prosím, pán predsedajúci, dajte hlasovať o skrátení lehoty podľa § 83 ods. 4 rokovacieho poriadku.
Truban, Michal, poslanec NR SR (2024-01-10):
Ja to môžem aj zopakovať potom znova. Taktiež ďakujem za veľmi dobrý príhovor kolegovi Štefunkovi a hlavne aj za to, že otvoril tému práve odchodu mladých, ale aj celkového ľudského kapitálu v našej krajine, pretože pri tejto zrušení ÚŠP aj znižovaní trestných sadzieb častokrát zabúdame na to, že to nemá len vplyv na to, že či sa tu bude priamo menej kradnúť, alebo viac kradnúť, ale aj presne na to, ako si podotkol vo svojom príhovore viackrát, na to, ako aktívni, kreatívni aj mladí, ale aj starí ľudia, ktorí chcú budovať našu spoločnosť, chcú tu zakladať podnikanie, chcú vytvárať inovatívne veci, chcú našu spoločnosť niekam posúvať ďalej, si potom povedia, že nechcú v takejto spoločnosti žiť, v spoločnosti, ktorá nie je spravodlivá, v spoločnosti, ktorá ich neochráni, keď sa im bude niečo zlé diať. A som veľmi rád, že si to doplnil aj o čísla a o argumentáciu, pretože je to podľa mňa skutočne veľmi, veľmi dôležité, pretože aj týmto zákonom, pokiaľ prejde, a my sa budeme snažiť robiť všetko preto, aby sme to čo najviac oddialili, ale pokiaľ prejde, tak naozaj samotný zákon nenapácha len obrovské škody na spravodlivosti, ale napácha aj obrovské hospodárske škody a tie najväčšie, ktoré napácha, bude znova nad odlivom nášho ľudského kapitálu, aj nad tým, že oveľa menej ľudí zas tu bude chcieť prísť do našej krajiny pracovať a pomáhať nám ju niekam posúvať, takže ja ti týmto chcem len poďakovať a myslím si, že je to veľmi, veľmi dôležitá téma a ja sa vo svojom príspevku jej budem trošku venovať, pretože, ako som už povedal, tento zákon neničí len spravodlivosť, ale znova podobne ako rozpočet a konsolidačný balík ničia aj naše hospodárstvo. Takže diky moc za veľmi dobré pripomienky a ukážku toho, ako sa na to treba pozerať.
Hrnčiar, Andrej, podpredseda NR SR (2017-11-30):
Jedna, dve faktické poznámky. Nech sa páči, pán poslanec Dostál.
Linhart, Patrick, poslanec NR SR (2022-10-06):
Myslím, že keby som začal rozprávať, a dnes asi začnem rozprávať po prvýkrát v pléne o činnosti určitej skupiny vyšetrovateľov, prokurátorov a sudcov, tak možno pán Fico si vypočuje veľmi zaujímavé veci s tým, že nemá len on taký problém, o ktorom hovoril, ale takýto problém mám dnes aj ja. Dnes vám stačí na to, vážim slová kvôli právnikom, pretože právnici mi pripravili podklady, ale ignorujem ich výzvy, ja teraz budem hovoriť taký free styl. Dnes stačí na to, aby ste boli obvinený, len výpoveď jedného jediného policajta, bez svedkov, bez dôkazov a mám také indície, že tu lietajú úplatky v hodnote 20 – 50-tisíc eur, na ktoré som upozornil a ktoré vyšetrovala NAKA. Nemyslím, že to ešte stále neni došetrené, čo sa týka práce určitých prokurátorov. Dnes vám stačí, aby ste podávali trestné oznámenia, a keď vás chcú upratať, ako mi bolo povedané, že Linharta upracame, tak keď vás chcú upratať, tak stačí len jedno obvinenie vymyslené od nejakého vyšetrovateľa a oni už vedia, čo s vami urobia. Môžem tu rozprávať o nezákonných exekúciách, nezákonných, ilegálnych exekúciách, ktoré boli na mne urobené len preto, že som poukazoval napr. na zlyhanie Finančnej správy a na dlhy určitých firiem, napr. spomeniem firmu Berto, ktorá Finančnej správe na daniach dlží 2 965 741 eur, a môžem o tom rozprávať veľmi dlho a dnes aj budem. Ďakujem.
Žiga, Peter, podpredseda NR SR (2024-01-09):
Pán poslanec Sabo.
P. Hrušovský, predseda NR SR: (2003-12-11):
Teraz poprosím pána ministra zdravotníctva Zajaca, aby odpovedal na otázku pána poslanca Juščíka, ktorý sa vás, pán minister, pýta: „Povedzte pravdu, pán minister, pred týmto parlamentom, aby prostredníctvom neho sa mohol dozvedieť náš slovenský národ (aj vašou zásluhou) ubolený národ, kedy sa skončia vaše pokusy reformovať zdravotníctvo. Pre národ je dôležité vedieť, či bude musieť zvýšiť skromné úspory už nielen na pohrebné výdavky, ale aj na novodobých slovenských šamanov.“ Pán minister, máte slovo.
M. Hort, podpredseda NR SR: (2009-06-18):
návrhu poslankyne Národnej rady Slovenskej republiky Tatiany Rosovej na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov . Návrh zákona máte ako tlač 1123. A návrh na jeho pridelenie na prerokovanie výborom je v rozhodnutí č. 1147. Nech sa páči, pani poslankyňa Rosová, prosím vás, aby ste uviedli aj tento návrh zákona.
Nemky, Martin, poslanec NR SR (2019-06-26):
Týmto sme hlasovali o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Suja, Miroslav, poslanec NR SR (2021-05-05):
... tak ja sa len chcem spýtať, či po technickej stránke je to možné alebo nie je možné vystupovať k bodom, aj na ktoré nie som odborník, keď sa na ne pripravím a dám si poradiť od asistentov, lebo každý neni odborník na všetko. Hej, ja nie som Remišová. Poprosím vás, je to, umožňuje to rokovací poriadok? Lebo vidíte, bol som napadnutý, že nie.
Laššáková, Jana, podpredsedníčka NR SR (2014-03-19):
Ďakujem pekne, pán spravodajca, zaujmite miesto určené pre spravodajcov. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne sa hlási pani poslankyňa Mezenská a pán poslanec Hlina. Končím možnosť prihlásiť sa do rozpravy ústne. Nech sa páči, pani poslankyňa Mezenská.
Gašpar, Tibor, poslanec NR SR (2024-02-08):
Teraz, prosím, dajte hlasovať o bode 15 pozmeňujúceho návrhu poslanca Matoviča.
Laurenčík, Milan, podpredseda NR SR (2020-07-23):
Pán poslanec Vladimír Zajačik.
Grendel, Gábor, podpredseda NR SR (2023-02-16):
S reakciou na faktické poznámky pán poslanec Milan Vetrák.
Pellegrini, Peter, podpredseda NR SR (2020-04-20):
Ďakujem veľmi pekne, pán minister. A prosím teraz pani spravodajkyňu Katarínu Hatrákovú, aby nám uviedla všetky náležitosti, ktorými ju poveril výbor, aby nás informovala. Nech sa páči.
Pollák, Peter, poslanec NR SR (2022-05-05):
Ďakujem pekne, pán predseda. V rozprave nevystúpil nikto. Pristúpime k hlasovaniu o 9 bodoch uvedených v spoločnej správe. Gestorský výbor odporúča o nich hlasovať spoločne a odporúča ich schváliť.
Kuciaňová, Magdaléna, poslankyňa NR SR (2018-03-13):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.